Qayıqçı evi (Petropavlovsk qalası)

Qayıqçı evi () - Rusiyanın Sankt-Peterburq şəhərində,  Petropavlovsk qalası daxilində, Pyotr və Pavel kafedralı yaxınlığında  yerləşən Müqəddəs Nikolay adlı I Pyotr botikinin saxlandığı yer. 
 Tarixi 
Baltik dənizi uğrunda Rusiya və İsveç arasında 1700-1721-ci illərdə baş vermiş Şimal müharibəsi (1700-1721)Şimal müharibəsi bitdikdən sonra imperator I Pyotr öz botikini (yəni qayığını) Moskvadan Sankt-Peterburqa gətirməyi qərara alır. 1723-cü ildə botik təntənəli şəkildə paytaxta daxil olur. Əvvəlcə onun üçün qalada kiçik sipər tikilir. 1761-ci ildə "Rus donanmasının babası" adlanan Pyotrun qayığı Pyotr və Pavel zəng qülləsinin yaxınlığında memar A.F. Vist tərəfindən inşa edilən və Qayıqçı evi adı ilə tanınan kiçik pavilyona köçürülmüşdür.

Memar açılan qapıların ölçüsünü düzgün hesablamadığından, inşaatçılar qayığı otağa yerləşdirmək üçün qapı və divarları sökməyə məcbur olmuşdular.

Evin memarlığında dekorativ barokko üslubundan ciddi klassisizmə keçid öz əksini tapmışdır. Binanın sadə fasadı və bəzəksiz portikləri mürəkkəb formalı tağlı dam və hündür pəncərələrlə birlikdə harmoniya təşkil edir. Damın üzərinə Naviqasiya tanrısının alleqorik heykəli quraşdırılmışdır (1891-ci il, heykəltaraş David Yensen).

Hazırda pavilyonda sərgilər keçirilir və kiçik qayıq Mərkəzi Dəniz Muzeyində yerləşir. Qayıqçı evində orijinal ölçüsü 1/10 gəminin surəti var.

 İstinadlar 

Kateqoriya:Sankt-Peterburqun görməli yerləri
Kateqoriya:Rusiyanın mədəni irs obyektləri
Kateqoriya:Sankt-Peterburq tarixi